Cel mai excentric candidat la Primăria Sectorului 1 continuă lupta și la alegerile parlamentare. Nu renunță la visul de a se îmbogăți.
Tudor "Tubel" Schinagel a fost cel mai excentric candidat la Primăria Sectorului 1 București. A obținut 536 de voturi, dar crede că i-a fost furat "votul bunicuței". Nemulțumit de finalul localelor, "Tubel" se pregătește de parlamentare.
Tudor Schinagel, "Tubel" pentru prieteni,a fost unul dintre cei mai excentrici candidați la alegerile locale.Acesta a spus, pe șleau, că el vrea să ajungă primarul Sectorului 1, ca să se îmbogățească. Cu sloganul "N-am, dar vreau" a promis să umple sectorul de statui ale lui, să legalizeze marijuana și să-i pună pe pensionari să spioneze.A convins câteva sute de bucureșteni să-l voteze, dar spune că a fost și furat."Mi-au furat un vot. Ultimul proces de la biroul electoral erau pentru mine 537 de voturi tăiate și 536 și o ștampilă. Pentru asta am zis că trebuie să fac o petiție să se ceară anularea alegerilor și să-mi dea votul înapoi. Cum am scris și în petiție este votul bunicuței mele", a reacționat Tudor Schinagel "Tubel", candidat Sector 1 București."Ca simplu cetățean ți-e imposibil să participi ca participant. Toată legislația electorală e făcută în avantajul sau avantajează în mod evident partidele politice. Nicio altă construcție nu este încurajată din perspectivă politică prin legile electorale. Cirochinele acesta de întâmplări nefericite, bazate stricto-senso pe o manieră grosolană, grotesco, chestia asta suntem mai mult decât convinși că au împietat asupra rezultatului și Tubel și-a pierdut votul de la mămica", a declarat avocatul Alexandru Dumitrescu.Sloganul "N-am, dar vreau" merge și la alegerile parlamentareCând iese din rolul lui "Tubel", cetățeanul Tudor Schinagele nemulțumit oricum de procesul electoral din România. Nu renunță, totuși, la visul lui de îmbogățire: acum se pregătește de parlamentare. Cu același slogan."Din punct de vedere al procesului m-a dezgustat. Ne pregătim să facem și pentru parlamentare. Eu mi-aș dori să ajung acolo, de ce nu?! Rău nu pot să fac, mai rău decît au făcut cei de până acum eu de ce să greșesc?!", a mai adăugat Tudor Schinagel.